Absa Agri Graan en Groente verslag - 26 Mei 2017
Belangrike Nuusflits: Grootste mielie-oes in SA geskiedenis
Die mees onlangse Oesskattingskomitee vooruitsig, die 4de van die seisoen, skat die kommersiële mielie-oes teen ’n reusagtige 15,631 miljoen ton. Dit is die grootste mielie-oes nog ooit in Suid-Afrika. Die skatting is 1,095 miljoen ton meer as die 3de skatting van April. Die verwagte opbrengs is 5,95 t/h, die hoogste opbrengs nog ooit.
Voordele vir ander bedrywe
Beide sojaboon en mielie pryse het gedaal, wat tot voordeel van die veevoerbedryf is. Dit sal herstel in die intensiewe veebedrywe ondersteun. Ons verwag verdere belegging in die bedrywe in die volgende twee jaar om hul produktiwiteit en produksie te verhoog. Dit sal ‘n hupstoot vir aanbod beteken wat goeie nuus is vir pryse van proteïen voedsel om te daal.
Lees verder: Absa Agri Graan en Groente verslag - 26 Mei 2017
Oesskattingsverslag Mei 2017
"Die grootte van die verwagte kommersiële mielie-oes is op 15,631 milj. ton gestel, wat 7,54% of 1,095 milj. ton meer is as die vorige skatting van 14,536 milj. ton. Dit is die grootste mielie-oes nog geproduseer in die geskiedenis van SA. Die skatting van die oppervlakte onder mielies is 2,629 milj. ha, terwyl die verwagte opbrengs 5,95 t/ha is – ook die hoogste opbrengs ooit.
Die geskatte mielie-oes is 101% groter as die 2016-oes, wat die kleinste oes was sedert 2007."
Lees verder: Oesskattingsverslag Mei 2017
Absa Agri Graan en Groente verslag - 19 Mei 2017
Marges van sojaboon verwerkers begin herstel
Marges van verwerking van sojaboon verwerkers was sedert November 2015 onder geweldige druk. Dit was weens die toename in die plaaslike produksiepryse van sojabone. Gedurende Maart (verslag gedateer 7 Maart 2017) het ons aangedui dat verwerkers sojabone verwerk teen ’n verlies van R1000/ton en meer. Sedertdien het die mark toestande vir verwerking tot so mate herstel dat ’n positiewe marge begin realiseer het wat bydra tot ‘n positiewe marge van tot R225/ton.
Na verwagting gaan die rand verder verswak na R14,50 teenoor die VSA $ teen die einde van Junie en tot R15 teenoor die VSA $ teen die einde van Desember 2017. Dit kan bydra tot ’n verhoging van 11% in die koste vir olie en oliekoek. Die verwagte verhoging in boon koste is net sowat 6%, wat dus aandui dat die verwerkingsmarge waarskynlik kan herstel tot en met die einde van 2017.
Lees verder: Absa Agri Graan en Groente verslag - 19 Mei 2017
Absa Agri Vee en Vesel tendens verslag - 16 Mei 2017
Positiwiteit in die Namibiese veemark uit Suid-Afrikaanse mark oorgespoel
Die gemiddelde Suid-Afrikaanse speenkalfpryse het die afgelope weke goeie winste behaal weens verbeterde vraag en ‘n daling in voorraad beskikbaar in die mark. Hierdie sterk vraag is ook goeie nuus vir die Namibiese produsente, met die ondersteuning van die Suid-Afrikaanse mark wat in hierdie mark oorgaan. Speenkalfpryse in Namibië volg ook 'n opwaartse neiging, hoofsaaklik as gevolg van die hoë aanvraag na Namibiese speenkalwers in Suid-Afrikaanse voerkrale, waarvoor die meeste van die Namibiese speenkalwers bestem is.
Die nuutste data dui daarop dat die Namibiese speenkalfpryse in Maart 2017 met 20% gestyg het, van N$17,59/kg in Februarie 2017 tot 'n hoogtepunt van N$21,08/kg. As gevolg van die herbou van kuddes deur Suid-Afrikaanse produsente, word baie speenkalwers teruggehou. Dit bied 'n geleentheid vir Namibiese speenkalwers om dié spasies op te neem, en vandaar die styging in pryse. Die styging in pryse is 'n welkome verligting vir die Namibiese produsente.
Lees verder: Absa Agri Vee en Vesel tendens verslag - 16 Mei 2017
Oesskattingskomitee: Finale area en oesskatting vir die 2016 wintergraan periode
Tydens 'n vergadering wat op 12 Mei 2017 gehou is, het die Oesskattings Skakelkomitee (CELC) toesig gehou oor die proses waarvolgens die finale produksiesyfers vir die kommersiële koring, moutgars en kanola vir 2016 vasgestel is.
In vergelyking met die syfers wat die Oesskattingskomitee in Februarie 2017 bekendgestel het, is die kommersiële koring-oes nou 1,91 miljoen ton, wat 460 ton of 0,2% meer is as die finale oesskattingsyfer van 1,909 540 is.
Lees verder: Oesskattingskomitee: Finale area en oesskatting vir die 2016 wintergraan periode
Absa Agri Vee en Vesel tendens verslag - 10 Mei 2017
Ekonomiese verwagtinge vir 2017
Ekonomiese groei sal in 2017 na verwagting gemiddeld met 1,1% styg in vergelyking met 0,7% in 2016. Met lae ekonomiese groei en moontlike verdere afgraderings word verwag dat die rand na R14,50 kan verswak teen die einde van Junie, na R15 teen die einde van die jaar en R16,30 teen die einde van 2018. Beleidsonsekerheid sal na verwagting toeneem gedurende die res van 2017, wat kan bydra tot die verdere krediet afgradering.
Volgens die Reserwe Bank gaan rentekoerse nie verhoog soos wat vroeër verwag is nie. Die verswakking van die rand kan kommoditeitspryse ‘n hupstoot gee, maar dit kan lei tot verhoogde pryse vir verbruikers goedere en bransdstof. Buiten vir stapel voedselsoorte soos wit mielies, kan pryse vir proteïen voedselsoorte hoog bly in 2017.
Lees verder: Absa Agri Vee en Vesel tendens verslag - 10 Mei 2017
Absa Agri Graan en Groente verslag - 9 Mei 2017
Onsekerheid oor die koringtarief
Sodra die nuwe tarief in ag geneem word, moet dit eers goedgekeur en in die Staatskoerant gepubliseer word. Met die aktivering van die tarief op R1591,40 op 24 Mei 2015, is dit eers 12 weke later in die Staatskoerant gepubliseer. Die vorige tarief van R1 190,20 is eers sewe weke na dit ge-aktiveer is, gepubliseer.
Meer onlangs is die tarief op 18 April 2017 ge-aktiveer, en dit sal na verwagting eers na 6 weke gepubliseer word, wat beteken die mees onlangse tarief sal eers op 5 Junie 2017 in die Staatskoerant gepubliseer sal word. Dit kan tans te laat wees om produsente te adviseer om meer koring te plant gebaseer op die hoër tarief.
Lees verder: Absa Agri Graan en Groente verslag - 9 Mei 2017
Absa Agri Vee en Vesel tendens verslag - 4 Mei 2017
Proses onderweg vir 'n kontant Merino-wol termynkontrak
Die JSE het aangekondig dat hulle nou met Cape Wools SA saamwerk om ’n Merino-wol termynkontrak daar te stel. Die onderliggende instrument sal Merino vag wol wees, soos vasgelê op 'n indeksbasis en soos verteenwoordig deur die Merino Wool Indikator.
Die termynkontrak sal met kontant vereffen word, sonder fisiese aflewering. Die kontrakmaande sal Maart, Junie, September en Desember wees. 'n Amptelike produk bekendstelling word vir Junie 2017 beoog.
Lees verder: Absa Agri Vee en Vesel tendens verslag - 4 Mei 2017
Absa Agri Vee en Vesel tendens verslag - 25 April 2017
Verbetering in voerkostes kan lei tot meer gunstige voer: melkprys verhouding
Die mees onlangse Oesskattingskomiteeverslag (CEC) dui aan dat sowat 14,5 miljoen ton se mielies moontlik in 2017 geproduseer kan word. Die verwagte oes is 87% groter as die 2016 oes. Gevolglik het mieliepryse gedaal. Dit is goeie nuus vir voer intensiewe bedrywe aangesien dit dui op ’n daling in die koste van voer wat op hoë vlakke was die afgelope seisoen.
Laer graanpryse het gelei tot ’n verbetering in the voer: melkprys verhouding. Uiteindelik sal die afname in graanpryse asook moontlike stygings in produsentepryse die verbeterde melkverbruikskoersverhouding ondersteun en sodoende die winsgewendheid van melkproduksie verhoog.
Lees verder: Absa Agri Vee en Vesel tendens verslag - 25 April 2017
Oesskattingsverslag April 2017
Die grootte van die verwagte kommersiële mielie-oes is op 14,536 milj. ton gestel, wat 1,48% of 212 200 ton meer is as die vorige skatting van 14,324 milj. ton. Die skatting van die oppervlakte onder mielies is 2,629 milj. ha, terwyl die verwagte opbrengs 5,53 t/ha is – die hoogste opbrengs ooit.
Lees verder: Oesskattingsverslag April 2017